**Javni zavod za turizem in kulturo Kočevje**, TZO 62, 1330 Kočevje, ki ga zastopa direktorica Vesna Malnar Memedovič, matična številka: 6952992000, davčna številka: SI 97767735, št. transakcijskega računa: SI56 0110 0600 8351 044 podračun pri UJP Novo mesto,

(v nadaljevanju: sofinancer)

in

**\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_, ­­ki ga zastopa \_\_\_\_\_\_\_\_\_\_\_\_, matična številka: \_\_\_\_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_\_ (ni/je zavezanec za plačilo DDV), št. transakcijskega računa: \_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_

(v nadaljevanju: prejemnik)

sklepata naslednjo

**P O G O D B O**

**o sofinanciranju turistične prireditve**

**v občini Kočevje za leto 2023**

1. člen

UVODNE DOLOČBE

Pogodbeni stranki ugotavljata, da:

* je sofinancer objavil »Javni poziv za sofinanciranje turističnih prireditev v občini Kočevje za leto 2023«, na spletni strani destinacije Kočevsko, dne \_\_\_\_\_\_\_\_\_\_\_\_\_,
* je prejemnik na javni poziv pravočasno oddal formalno popolno in ustrezno vlogo za dodelitev sofinanciranja za turistične prireditve v občini Kočevje za leto 2023, ki jo je pregledala in ocenila komisija, imenovana s sklepom direktorice sofinancerja, z dne \_\_\_\_\_\_\_\_\_\_\_\_\_,
* je prejemnik z vlogo, oddano na javni poziv, zaprosil za dodelitev sofinanciranja za turistično prireditev **»**\_\_\_\_\_\_\_\_\_\_\_\_\_**«**,
* se prejemniku na podlagi prve in druge alineje tega člena dodelijo nepovratna sredstva,
* se s to pogodbo urejajo medsebojna razmerja dodelitve in koriščenja sredstev tega poziva.

2. člen

PREDMET POGODBE

S to pogodbo se sofinancer zavezuje sofinancirati, prejemnik pa organizirati in izvesti turistično prireditev **»**\_\_\_\_\_\_\_\_\_\_\_\_\_**«**, ki je bila izbrana na podlagi sklepa komisije izmed prijav na predmetnem javnem pozivu.

Prejemnik se zavezuje, da bo turistično prireditev, ki je predmet sofinanciranja po tej pogodbi, izvedel v skladu z vsebinskim, finančnim in terminskim načrtom (dne \_\_\_\_\_\_\_\_\_\_\_\_\_) ter izjavami, kot je navedel in potrdil na obrazcu prijave na javni poziv, ki je kot priloga sestavni del te pogodbe.

V primeru odpovedi prireditve zaradi slabega vremena ali druge višje sile, lahko prejemnik termin prireditve prestavi na drug termin, o spremembi pa mora pravočasno obvestiti skrbnika te pogodbe s strani sofinancerja, ki mora spremembo predhodno pisno potrditi.

3. člen

VREDNOST POGODBE IN IZPLAČILO SREDSTEV

Sofinancer bo sredstva, ki so predmet te pogodbe, nakazal prejemniku v višini **3.000,00 EUR z DDV** na transakcijski račun št. \_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_\_, po predložitvi vsebinskega poročila o izvedeni prireditvi in zahtevka za izplačilo (e-račun).

Prejemnik bo vsebinsko poročilo in zahtevek za izplačilo (e-račun) sredstev sofinanciranja predložil najkasneje v 30-dnevih po zaključku prireditve.

Sredstva bodo prejemniku nakazana 30. dan od pravilno prejetega zahtevka za izplačilo (e-račun).

Sredstva so zagotovljena v finančnem računu sofinancerja za leto 2023 na proračunski postavki številka **411312** Prireditve in dogodki – sofinanciranje prireditev.

Preostali del sredstev za izvedbo prireditve zagotovi prejemnik v skladu s finančnim načrtom, kot je prejemnik navedel v obrazcu prijave na javni poziv.

4. člen

Stroški prireditve morajo biti opredeljivi, preverljivi in dokazljivi z računi, s pogodbami in/ali drugimi verodostojnimi knjigovodskimi listinami zunanjih izvajalcev storitev, ki se glasijo na ime prejemnika (organizatorja prireditve).

5. člen

OBVEZNOSTI PREJEMNIKA

Prejemnik se zavezuje, da bo sofinancerju najkasneje v 30 dneh po izvedeni prireditvi predložil:

* **vsebinsko poročilo** in **finančno poročilo** o izvedbi sofinancirane prireditve z dokazili o nastalih stroških na pripravljenem obrazcu »Poročilo o organizaciji, izvedbi in financiranju turistične prireditve v občini Kočevje za leto 2023«, ki del dokumentacije javnega poziva,
* **zahtevek za izplačilo** (e-račun),
* **obvezne priloge:**
	+ kopijo s strani pristojne policijske postaje potrjene prijave prireditve ali s strani pristojne upravne enote izdanega dovoljenja za prireditev,
	+ dokazila o izpostavljanju destinacijske blagovne znamke *»Kočevsko skrivnostni gozd Slovenije«* pri objavah programa prireditve, na promocijskih materialih in pri drugih oblikah nastopanja in predstavljanja prireditve (npr. objave v medijih, fotografije, promocijski materiali, ipd.) ter med izvedbo same prireditve,
	+ kopije računov, pogodb in drugih verodostojnih knjigovodskih listin za vse nastale stroške prireditve, navedene v finančnem poročilu,
	+ kopije dokazil, ki izkazujejo plačila vseh stroškov, navedenih v finančnem poročilu

Prejemnik se zavezuje tudi, da:

* bo sredstva uporabil v skladu z namenom, za katerega so mu dodeljena,
* bo sofinancerju omogočil vpogled v dokumentacijo in kontrolo koriščenja namenskih sredstev,
* se strinja, da se podatki o odobrenih in izplačanih denarnih sredstvih, ki so javnega značaja, lahko objavljajo. Pri tem se lahko objavijo osnovni podatki o naložbi in prejemniku pomoči v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov,
* bo morebitne spremembe pri izvedbi prireditve pravočasno sporočil skrbniku te pogodbe s strani sofinancerja,
* je nosilec projekta oziroma organizator prireditve,
* ima zagotovljene osnovne pogoje za realizacijo prijavljene turistične prireditve,
* bo zagotovil vse potrebne varnostne ukrepe, pridobil ustrezna dovoljenja in soglasja, ki so potrebna za izvedbo prireditve,
* bo prireditev profesionalno izvedena, primerna nivoju javnega nastopanja,
* bo prireditev organizirana na trajnostni način in brez uporabe plastike za enkratno uporabo
* da bo prijavitelj pri oglaševanju in izvedbi prireditve vidno in izpostavljeno uporabljal znamko destinacije Kočevsko v skladu z destinacijskim CGP.

6. člen

Če nastopijo okoliščine, ki utegnejo vplivati na vsebinski in/ali terminski načrt prireditve, je prejemnik dolžan najkasneje v petnajstih (15) dneh po nastopu spremenjenih okoliščin pisno obvestiti sofinancerja, z obrazložitvijo nastalih sprememb in s predlogom spremembe in/ali dopolnitve te pogodbe, ki ga sofinancer pisno potrdi ali zavrne.

Če prejemnik o nastopu spremenjenih okoliščin v roku petnajstih (15) dni sofinancerja ne obvesti ali če sofinancer ugotovi, da izvedba prireditve zaradi spremenjenih okoliščin ni več mogoča, sofinancer enostransko odstopi od te pogodbe, s čimer prejemnik izgubi pravico do koriščenja s to pogodbo dodeljenih sredstev.

7. člen

Vse spremembe in dopolnitve te pogodbe se dogovorijo v obliki pisnih dodatkov k tej pogodbi.

8. člen

SKRBNIKI POGODBE

Skrbnica te pogodbe na strani sofinancerja je Nadija Kolmanič, nadija.kolmanic@kocevsko.com.

Skrbnik pogodbe s strani prejemnika je\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_.

Če se v času trajanja pogodbenega razmerja spremeni skrbnik pogodbe, pogodbena stranka o tem, v roku sedmih delovnih dni po njegovi zamenjavi, obvesti drugo pogodbeno stranko. Sprememba skrbnika pogodbe začne veljati z dnem obvestila druge pogodbene stranke, pri čemer za takšno spremembo skrbnika pogodbe ni potrebno skleniti aneksa k pogodbi.

9. člen

UKREPI V PRIMERU KRŠITVE POGODBE

V primeru ugotovljene nenamenske porabe izplačanih sredstev, navajanja neresničnih podatkov, ugotovljenega dvojnega financiranja oziroma neizpolnjevanja pogojev iz 5. člena te pogodbe, mora prejemnik sredstva vrniti v roku 30 dni od dneva vročitve odločbe o povrnitvi sredstev. Prejemnik mora vrniti dodeljena sredstva s pripadajočimi zamudnimi obrestmi od dneva prejetja do njihovega vračila.

V primeru ugotovljene kršitve prejemnik izgubi pravico do pridobitve pomoči za turistične prireditve za naslednje leto.

10. člen

REŠEVANJE SPOROV

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče.

11. člen

PROTIKORUPCIJSKA KLAVZULA

Ta pogodba je nična, v kolikor kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja, obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti ali drugo ravnanje ali opustitev s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku druge pogodbene stranke, njenemu posredniku ali zastopniku.

12. člen

VELJAVNOST POGODBE

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v dveh (2) enakih izvodih, od katerih vsaka stranka prejme po en (1) izvod.

Kočevje, \_\_\_\_\_\_\_\_\_\_\_\_\_

Št. pogodbe:

|  |  |
| --- | --- |
| **JAVNI ZAVOD ZA TURIZEM IN KULTURO KOČEVJE** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Vesna Malnar Memedovič,direktorica | \_\_\_\_\_\_\_\_\_\_\_\_\_,zastopnik |